b'\n_START_ARTICLE_\nVittorio Merloni\n_START_SECTION_\nBiografie\n_START_PARAGRAPH_\nVittorio Merloni are diplome \xc3\xaen economie \xc8\x99i \xc3\xaen comer\xc8\x9b (la Universitatea din Perugia). Este c\xc4\x83s\xc4\x83torit cu Franca Carloni \xc8\x99i are patru copii: Maria Paola, Andrea, Antonella \xc8\x99i Aristide._NEWLINE_Cariera lui antreprenorial\xc4\x83 a \xc3\xaenceput \xc3\xaen 1960 ca o afacere de familie. \xc3\x8en 1975 el a fondat Merloni Elettrodomestici (redenumit\xc4\x83 Indesit Company \xc3\xaen 2005) \xc8\x99i a devenit pre\xc8\x99edinte al acesteia, de\xc8\x9bin\xc3\xa2nd aceast\xc4\x83 pozi\xc8\x9bie p\xc3\xa2n\xc4\x83 la 29 aprilie 2010, c\xc3\xa2nd p\xc4\x83r\xc4\x83se\xc8\x99te pre\xc8\x99edin\xc8\x9bia \xc3\xaen favoarea fiului s\xc4\x83u Andrea, iar el este numit Pre\xc8\x99edinte de Onoare. Compania, a fost listat\xc4\x83 la bursa din Milano din 1987, este unul dintre cei mai importan\xc8\x9bi produc\xc4\x83tori \xc8\x99i distribuitori de electrocasnice mari (ma\xc8\x99ini de sp\xc4\x83lat, usc\xc4\x83toare, ma\xc8\x99ini de sp\xc4\x83lat vase, frigidere, congelatoare, aragazuri, hote, cuptoare \xc8\x99i plite)._NEWLINE_A devenit pre\xc8\x99edinte al Confindustria (Federa\xc8\x9bia Patronal\xc4\x83 Italian\xc4\x83), post pe care \xc3\xael ocup\xc4\x83 timp de 4 ani. \xc3\x8en 1984, este anul \xc3\xaen care a devenit \xe2\x80\x9cCavaler al muncii\xe2\x80\x9d, a fost ales pre\xc8\x99edinte al Centromarca, o asocia\xc8\x9bie italian\xc4\x83, post pe care l-a de\xc8\x9binut p\xc3\xa2n\xc4\x83 \xc3\xaen anul 1988._NEWLINE_\xc3\x8en 2001 \xc3\xae\xc8\x99i \xc3\xaencepe mandatul de patru ani la pre\xc8\x99edin\xc8\x9bia Assonime, o asocia\xc8\x9bie italian\xc4\x83 a Societ\xc4\x83\xc8\x9bilor Comerciale pe Ac\xc8\x9biuni. \xc3\x8en acela\xc8\x99i an a primit Doctoratul Onorific \xc3\xaen Managementul de Inginerie de la Politehnica din Milano._NEWLINE_De atunci, el a primit diverse premii \xc8\x99i recunoa\xc8\x99teri: \xc3\xaen 2003, la doi ani dup\xc4\x83 ce Indesit Company a preluat Hotpoint, un brand din Marea Britanie, a fost numit Comandat al Imperiului Britanic._NEWLINE_\xc3\x8en 2004 a primit Premiul Leonardo pentru interna\xc8\x9bionalizare, iar \xc3\xaen 2005 a primit GEI (Gruppo Esponenti Italiani) la New York, \xc3\xaen semn de recunoa\xc8\x99tere \xc8\x99i apreciere a operei sale pentru Comer\xc8\x9b \xc8\x99i Industrie, contribu\xc8\x9bie care a \xc3\xaensemnat mult pentru \xc3\xaembun\xc4\x83t\xc4\x83\xc8\x9birea imaginii Italiei \xc3\xaen str\xc4\x83in\xc4\x83tate.'